Torneo feminino de fútbol nos Xogos Olímpicos de Tokyo 2020

O **torneo de fútbol feminino nos Xogos Olímpicos de 2020** celebrouse do 21 de xullo ao 6 de agosto de 2021. Orixinalmente, ía ter lugar do 22 de xullo ao 7 de agosto de 2020 pero os os Xogos Olímpicos de 2020 pospuxéronse ao ano seguinte debido á pandemia de COVID-19. Con todo, o nome oficial dos xogos continuou a ser os Xogos Olímpicos de Tokyo 2020. Foi a sétima edición do torneo feminino de fútbol nos Xogos Olímpicos. Xunto coa competición masculina, o torneo de fútbol dos Xogos Olímpicos 2020 celebrouse en sete estadios de seis cidades do Xapón, incluída a cidade anfitrioa olímpica Tokyo que acolleu o partido pola medalla de ouro feminina no Estadio Nacional. Non houbo restricións de idade para os equipos que participan na competición.

Alemaña, a defensora do título, non conseguiu clasificarse para o torneo despois de ser eliminada nos cuartos de final da Mundial Feminino de Fútbol de 2019.

O Canadá gañou a súa primeira medalla de ouro tras derrotar a Suecia por 3–2 na quenda de penaltis despois de que ambos equipos empatasen 1–1 ao termo do tempo extra na final. Os Estados Unidos conseguiu lograr a medalla de bronce tras vencer a Australia por 4–3 no partido polo terceiro posto.

## Calendario 
## Sedes 
Utilizáronse sete estadios en seis cidades na competición. O partido pola medalla de ouro íase disputar inicialmente no Estadio Olímpico de Tokyo. Con todo, ambos os dous finalistas concordaron en adiar o partido pola excesiva calor; como o Estadio Nacional xa estaba reservado para os eventos de atletismo, o encontro tívose que trasladar ao Estadio Internacional en Iocoama.

Debido á pandemia de COVID-19 no Xapón, a maioría dos partidos foron xogados a porta pechada sen espectadores. Con todo, o Miyagi Stadium permitiu acudir aos encontros a unha audiencia moi limitada.

## Equipos participantes 
Ademais da nación anfitrioa do Xapón, clasificáronse 11 equipos nacionas femininos de seis confederaciones continentais diferentes. O Comité Organizador das Competencias da FIFA ratificou a distribución de equipos en reunión o 14 de setembro de 2017.

Por primeira vez, grazas ao acordo entre as catro asociacións de fútbol británicas (Inglaterra, Irlanda do Norte, Escocia e Gales) para a selección feminina, Gran Bretaña intentou clasificarse para os Xogos Olímpicos a través da actuación de Inglaterra no Mundial Feminino da FIFA 2019 (un procedemento xa empregado con éxito polo Comité Olímpico do Reino Unido en hóckey sobre herba e rugby). A única aparición previa do equipo foi no torneo de 2012 no que se clasificaron automaticamente como anfitrións. Gran Bretaña conseguiu a clasificación xa que Inglaterra estaba entre os tres mellores equipos europeos. Escocia tamén se clasificou para o Mundial pero, segundo o acordo, foi a nación mellor clasificada a que acabou sendo nomeada para competir para os efectos de clasificación olímpica, sen ter en conta o seu rendemento (as xogadoras escocesas, galesas e irlandesas do norte son elixibles para formar parte do equipo de Gran Bretaña nos Xogos Olímpicos).

* - As datas e sedes son os dos torneos finais (ou rolda final de torneos de cualificación), varias etapas de cualificación poden preceder partidos nestes lugares específicos.

### Convocatorias 
O torneo foi un torneo internacional completo sen restricións de idade. Tradicionalmente a normativa de convocatoria obrigaba a cada equipo a presentar un cadro de 18 xogadoras, dos cales dous debían ser gardametas. Cada equipo tamén nomeaba unha lista de catro xogadoras alternativas que podían substituír a calquera xogadora en caso de mancadura durante o torneo. A finais de xuño de 2021, o Comité Olímpico Internacional e a FIFA anunciaron que as 22 xogadoras de cada equipo estarían dispoñibles para ser seleccionadas. Antes de cada encontro, os equipos escolleron, entre o seu total de 22 xogadoras, a 18 para xogar nese partido en concreto, desbotando 4 delas. O cambio de regra realizouse debido aos obstáculos presentados pola pandemia de COVID-19.

## Árbitros 
En xuño de 2020, a FIFA aprobou o uso do *Video Assistant Referee* (VAR) para o torneo. As árbitras oficiais dos encontros foron anunciadas o 23 de abril de 2021.

## Sorteo 
O sorteo para o torneo celebrouse o 21 de abril de 2021 ás 10:00 CEST (UTC +2), na sede da FIFA en Zürich, Suíza. Presentouno Sarai Bareman, directora de fútbol feminino da FIFA, mentres que Samantha Johnson presentou a cerimonia. Lindsay Tarpley e Ryan Nelsen actuaron como asistentes.

Os doce equipos foron colocados en tres grupos de catro equipos. O anfitrión Xapón foi automaticamente seleccionado no bombo 1 e asignado na posición E1, mentres que os restantes equipos foron asignados nos seus respectivos bombos en función da súa posición na clasificación mundial femenina da FIFA anunciada o 16 de abril de 2021 (móstrase entre parénteses na táboa). Como Gran Bretaña non é membro da FIFA e, polo tanto, non teñen posición en devandita clasificación, foron asignados segundo a clasificación FIFA da Inglaterra que se clasificou en nome de Gran Bretaña. Ningún grupo pode conter máis dun equipo de cada confederación.

## Resultados 
Para máis información sobre cada encontro (aliñacións, trocos, sancións...) prema no resultado.

### Regulamento de clasificación 
Os dous primeiros equipos clasifícanse á segunda fase. A posición determínase como segue:
# Puntos obtidos en todos os partidos do grupo;
# Diferenza de goles en todos os partidos do grupo;
# Goles a favor en todos os partidos do grupo;
Se dous ou máis equipos están igualados sobre a base dos tres criterios anteriores, a súa posición resólvese do seguinte xeito:
#  puntos obtidos entre os equipos igualados;
# Diferenza de gol entre os equipos igualados;
# Goles a favor entre os equipos igualados;
# Puntos de *fair play* en todos os partidos do grupo (só se pode aplicar unha dedución a un xogador nun único partido): 
# Sorteo polo comité da FIFA.

### Fase de grupos 
Os países competidores dividíronse en tres grupos de catro equipos, denominados grupos E, F e G para evitar confusións cos grupos do torneo masculino (que utilizan a designación de A a D). Os equipos de cada grupo xogaron entre si nun sistema de todos contra todos cos dous primeiros equipos de cada grupo e os dous mellores terceiros clasificándose aos cuartos de final.

 – Clasificado para os Cuartos de Final. 

 – Clasificado para os Cuartos de Final como un dos dous mellores terceiros.

#### Grupo E 

#### Grupo F 

#### Grupo G 

#### Mellores terceiros 
* Fontes: COI  e FIFA
* Regras de clasificación: 1) Puntos; 2) Diferenza de goles; 3) Goles a favor; 4) Puntos de *fair play*; 5) Sorteo do Comité.

### Fase final 
Na fase eliminatoria, se un partido estaba igualado ao final do tempo de xogo normal, xógabase un tempo extra (dous períodos de 15 minutos cada un) e deseguido, se fose necesario, unha quenda de penaltis para determinaren o gañador.

#### Cuartos de final 
#### Semifinais 
#### Partido pola medalla de bronce 
#### Final 

## Estatísticas 
### Goleadoras 
En total houbo 101 goles marcados en 26 partidos, cunha media de 3.88 goles por partido.

|}

### Autogoles 
### Clasificación final 

* Fonte: COI 
* **(H)** - Organizador

## Notas 
## Véxase tamén 
### Outros artigos 
* Xogos Olímpicos de Tokyo 2020
* Fútbol nos Xogos Olímpicos de Tokyo 2020
* Torneo masculino de fútbol nos Xogos Olímpicos de Tokyo 2020

### Ligazóns externas 
* Torneo Feminino de Fútbol Olímpico de Tokyo 2020 en FIFA.com